## Obavijest o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

### NN 110/2011 (26.9.2011.), Obavijest o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

VLADA REPUBLIKE HRVATSKE

2160

Na temelju članka 18. stavaka 1. i 2. Zakona o koncesijama (»Narodne novine«, broj 125/2008), a u vezi s člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 9. lipnja 2011. godine donijela

OBAVIJEST

O NAMJERI DAVANJA KONCESIJE NA POMORSKOM DOBRU U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA NA DIJELU k.o. SOLIN, PREDIO BRODOREMONTNO BRODOGRADILIŠTE VRANJIC

I.

Koncesija se daje na pomorskom dobru u svrhu gospodarskog korištenja luke posebne namjene – brodogradilišta na dijelu k.o. Solin, predio brodoremontno brodogradilište Vranjic.

II.

Područje pomorskog dobra koje se daje u koncesiju obuhvaća k.č.z.: 4652/1, 4652/12, 4652/13, 4652/15, 4652/16, 4652/17, 4652/18, 4652/19, 4652/20, 4652/21, 6949/1, 6949/2, 6951/1, 6951/2, 4652/22, 4652/10, 4653/3, 6948/1, 6690/9, 6950/2, 4652/34, 6690/13, 4653/7, 6953/7, 4652/33, sve k.o. Solin.

Kopneni dio lučkog područja luke posebne namjene – brodogradilišta obilježen je poligonom točaka izraženih u Gauss-Kruegerovoj projekciji kako slijedi:

|  |  |  |
| --- | --- | --- |
|  | Y | X |
| TOČKA 1 | 6 376 442.75 | 3 821 930.80 |
| TOČKA 2 | 6 376 515.29 | 3 821 908.63 |
| TOČKA 3 | 6 376 526.17 | 3 821 937.90 |
| TOČKA 4 | 6 376 538.33 | 3 821 933.51 |
| TOČKA 5 | 6 376 538.93 | 3 821 935.18 |
| TOČKA 6 | 6 376 542.09 | 3 821 934.09 |
| TOČKA 7 | 6 376 534.16 | 3 821 911.70 |
| TOČKA 8 | 6 376 537.26 | 3 821 910.56 |
| TOČKA 9 | 6 376 535.83 | 3 821 906.72 |
| TOČKA 10 | 6 376 539.35 | 3 821 905.36 |
| TOČKA 11 | 6 376 484.54 | 3 821 760.36 |
| TOČKA 12 | 6 376 384.40 | 3 821 792.93 |
| TOČKA 13 | 6 376 374.33 | 3 821 785.27 |

Morski dio lučkog područja luke posebne namjene – brodogradilišta obilježen je poligonom točaka izraženih u Gauss-Kruegerovoj projekciji kako slijedi:

|  |  |  |
| --- | --- | --- |
|  | Y | X |
| TOČKA 13 | 6 376 374.33 | 3 821 785.27 |
| TOČKA 14 | 6 376 343.16 | 3 821 789.41 |
| TOČKA 15 | 6 376 335.75 | 3 821 825.90 |
| TOČKA 16 | 6 376 366.53 | 3 821 911.90 |
| TOČKA 17 | 6 376 436.48 | 3 821 933.02 |
| TOČKA 1 | 6 376 442.75 | 3 821 930.80 |

III.

Koncesija se daje na vremensko razdoblje od 30 (trideset) godina računajući od dana sklapanja ugovora o koncesiji.

IV.

Površina pomorskog dobra – lučkog područja koje se daje u koncesiju ukupno iznosi 24.893 m2, od čega je 15.716 m2 kopneni prostor, a 9.177 m2 morski akvatorij, a sve kako je prikazano na grafičkoj podlozi koja čini Prilog 1. ove Obavijesti i ne objavljuje se u »Narodnim novinama«.

V.

Obvezni prilog ponudi sadrži:

1. dokaze o sposobnosti ponuditelja:

– izvadak iz sudskog registra trgovačkog društva ili obrtnicu s upisanom djelatnošću za koju se traži koncesija,

– račun prihoda i rashoda za prošlu godinu (osim za novoosnovana društva i obrte),

– podatke o bonitetu i solventnosti (BON 1 i BON 2, osim za novoosnovana društva i obrte) i broj planiranih radnih mjesta,

– izjavu da je ponuditelj ispunio sve obveze iz drugih koncesija, ako ih ima ili ih je imao,

– izjavu da li je ponuditelju do sada oduzimana koncesija sukladno članku 30. Zakona o pomorskom dobru i morskim lukama;

2. ponuđeni iznos stalnog i postotak promjenjivog dijela godišnje naknade za koncesiju, s time da početni iznos sukladno članku 16. točki B.3. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008 i 125/2010) iznosi:

– stalni dio po metru kvadratnom (m2) zauzete površine – 3,00 kune,

– promjenjivi dio u iznosu 1% od ukupnog godišnjeg prihoda;

3. studiju gospodarske opravdanosti, koja sadrži:

– postojeće stanje lokacije za koju se traži koncesija,

– plan investicija detaljno razrađen za cjelokupno vrijeme trajanja koncesije,

– iznos planirane investicije u zaštitu okoliša,

– iznos planirane ukupne investicije,

– izvore financiranja investicija (vlastiti izvori, krediti),

– procjenu rentabilnosti projekta (prihodi – rashodi);

4. dokaz ponuditelja o tehničkoj opremljenosti za ostvarenje koncesije koji dokazuje obvezujućom izjavom o preuzimanju tehnološke opreme društva Solin Brodogradnja d.o.o. i obrta R.L.E. t.p. koja se nalazi na lučkom području;

5. pismo namjere izdavatelja jamstva (banke) da će izdati jamstvo po dobivanju koncesije, koje će biti bezuvjetno, »bez prigovora« i naplativo na prvi poziv, o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos 7% planirane investicijske vrijednosti, s rokom važenja 6 (šest) mjeseci po završetku planiranoga investicijskog ciklusa;

6. dokaz ponuditelja o kadrovskoj opremljenosti i organizacijskim sposobnostima za ostvarenje koncesije (broj preuzetih zaposlenika i broj planiranih novih radnih mjesta);

7. izjavu o obvezujućem preuzimanju i zadržavanju na radu na neodređeno vrijeme u najmanjem razdoblju od 3 (tri) godine, zaposlenika trgovačkog društva Solin Brodogradnja d.o.o. i obrta R.L.E. t.p. koji rade na predmetnom lučkom području;

8. izjavu o obvezujućem preuzimanju obveza iz važećih ugovora o radu zaposlenika trgovačkog društva Solin Brodogradnja d.o.o. i obrta R.L.E. t.p. koji rade na predmetnom lučkom području;

9. idejno rješenje prema Prostornom planu uređenja Grada Solina (Službeni glasnik Grada Solina, broj 4/2006);

10. jamstvo za ozbiljnost ponude u vrijednosti od 2% od predviđene investicije u realizaciju projekta (bankovna garancija, bjanko mjenica ili zadužnica).

VI.

Odabir najpovoljnije ponude obavit će se prema sljedećim kriterijima i načinu bodovanja:

– ponuđena visina stalnog dijela koncesijske naknade                  20%

– ponuđena visina promjenjivog dijela koncesijske naknade        20%

– ponuđeni iznos ukupnog investicijskog ulaganja

prema studiji gospodarske opravdanosti                                      40%

– broj planiranih radnih mjesta                                                     15%

– iznos investicije u zaštitu okoliša

(u okviru ukupnih investicija)                                                         5%

Formule i način izračuna:

a) Koeficijent stalnog dijela koncesijske naknade =
       20% x ponuđeni iznos stalnog dijela koncesijske naknade
       najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =
      20% x ponuđeni iznos promjenjivog dijela koncesijske naknade
      najviši ponuđeni iznos promjenjivog dijela koncesijske naknade

c) Koeficijent ukupne investicije =
       40% x ponuđeni iznos ukupne investicije
             najviši ponuđeni iznos investicije

d) Koeficijent novih radnih mjesta =
     15% x ponuđeni broj radnih mjesta
      najviši ponuđeni broj radnih mjesta

e) Koeficijent investicije u zaštiti okoliša =
      5% x ponuđeni iznos investicije u zaštitu okoliša
     najviši ponuđeni iznos investicije u zaštitu okoliša

VII.

Ponuda se dostavlja na adresu: Ministarstvo mora, prometa i infrastrukture, Uprava pomorskog prometa, pomorskog dobra i luka, Prisavlje 14, 10 000 Zagreb.

Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom za »javno prikupljanje ponuda za dodjelu koncesije za gospodarsko korištenje luke posebne namjene – brodogradilišta na dijelu k.o. Solin, predio brodoremontno brodogradilište Vranjic, te s napomenom »ne otvarati«.

U obzir će se uzimati samo ponude koje su u roku 30 dana od dana objave ove Obavijesti u »Narodnim novinama« upućene preporučeno poštom ili ovlaštenim pružateljima poštanskih usluga, ili neposredno predane u pisarnicu Ministarstva mora, prometa i infrastrukture, Zagreb, Prisavlje 14.

Ponuda mora biti napisana na hrvatskom jeziku i latiničnom pismu.

Javno otvaranje ponuda obavit će se u prostorijama Ministarstva mora, prometa i infrastrukture, Zagreb, Prisavlje 14, četvrti dan po isteku roka za predaju ponuda, s početkom u 14 sati (u slučaju da je navedeni dan neradni, otvaranje ponuda bit će prvi sljedeći radni dan).

VIII.

Protiv Odluke o davanju koncesije može se izjaviti žalba putem Ministarstva mora, prometa i infrastrukture, Državnoj komisiji za kontrolu postupaka javne nabave, 10 000 Zagreb, Koturaška cesta 43/IV, u roku od 15 dana, računajući od dana objave Odluke u »Narodnim novinama«.

IX.

Postupak davanja koncesije započinje danom objave ove Obavijesti u »Narodnim novinama«.

Postupak na temelju kojeg se donosi Odluka i daje koncesija najpovoljnijem ponuditelju u svrhu gospodarskog korištenja pomorskog dobra – lučkog područja, je javni postupak.

X.

Ova Obavijest objavit će se u »Narodnim novinama«.

Klasa: 934-01/08-02/01

Urbroj: 5030116-11-1

Zagreb, 9. lipnja 2011.

Predsjednica
Jadranka Kosor, dipl. iur., v. r.

Ostalo, NN 110/2011-2160
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)